Trump, candidatul republicanilor la alegerile prezidențiale din noiembrie.
Donald Trump a fost desemnat formal candidatul Partidului Republican în scrutinul prezidenţial din SUA. Preşedintele SUA: "Acesta este cel mai important scrutin din istoria ţării noastre. Ţara noastră poate merge fie într-o direcţie oribilă, fie într-o direcţie şi mai măreaţă". Donald Trump îl va avea ca adversar în scrutinul din noiembrie pe fostul vicepreşedinte Joseph Biden.
Partidul Republican l-a desemnat oficial, luni după-amiază, pe preşedintele Donald Trump drept candidat al formaţiunii politice în scrutinul prezidenţial programat în noiembrie, informează agenţia Associated Press."Acesta este cel mai important scrutin din istoria ţării noastre. Ţara noastră poate merge fie într-o direcţie oribilă, fie într-o direcţie şi mai măreaţă", a declarat Donald Trump, prezent la Convenţia Partidului Republican, desfăşurată în Charlotte, Carolina de Nord.Liderul de la Casa Albă a reiterat acuzaţiile referitoare la riscurile unor fraude electorale din cauza voturilor prin corespondenţă."I-am prins făcând unele lucruri rele în 2016, trebuie să fim atenţi, pentru că vor încerca din nou. Fiţi foarte atenţi, căci trebuie să câştigăm! Singurul mod prin care ne pot lua acest scrutin este prin fraudă", a afirmat Trump.Potrivit sondajelor de opinie, Joseph Biden, candidatul Partidului Democrat, are un avans de aproximativ 10% în raport cu Donald Trump, înaintea scrutinului prezidenţial din noiembrie.